Diari Oficial de la Generalitat Valenciana


Sumari del DOGV 6494, del 04-04-2011 (2011/3865)

RESOLUCIÓ de 30 de març de 2011, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació de l'acord marc de col·laboració entre la Generalitat i la República de l'Ecuador, a través de la seua ambaixada a Espanya.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6494

Data del DOGV
:   04-04-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/3865


Data del document
:   30-03-2011

Organisme emissor
:   Conselleria d'Indústria, Comerç i Innovació

Tipus de document
:   Resolució

RESOLUCIÓ de 30 de març de 2011, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació de l'acord marc de col·laboració entre la Generalitat i la República de l'Ecuador, a través de la seua ambaixada a Espanya.  
  
 [2011/3865]  
La Generalitat i la República de l'Ecuador, a través de la seua ambaixada a Espanya, han subscrit, després de la tramitació prèvia reglamentària, el 28 de març de 2011, un acord marc de col·laboració.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat acord marc, que ha quedat inscrit en el Registre de Convenis de la Generalitat amb el número 0281/2011, i que figura com a annex d'esta resolució.  
  
València, 30 de març de 2011.­- La directora general del Secretariat del Consell: Mª Teresa Lleó Alonso.  
  
Acord marc de col·laboració entre la Generalitat, a través de la Conselleria de Solidaritat i Ciutadania, i la República de l'Equador la per a l'establiment d'un marc de col·laboració.  
  
  
València, 28 de març de 2011  
  
Reunits  
D'una part, Rafael Blasco Castany, conseller de Solidaritat i Ciutadania de la Generalitat, especialment facultat per a este acte per acord de del Consell de 22 d'octubre de 2010.  
I d'una altra, l'ambaixador de la República de l'Equador a Espanya, fent ús de les atribucions que li conferixen exercir el càrrec d'ambaixador d'Equador acreditat a Espanya.  
Ambdós parts, en la representació que exercixen, intervenen en funció dels seus respectius càrrecs i en l'exercici de les seues facultats, i a l'efecte   
  
Exposen  
I. Que este acord de col·laboració ha sigut promogut sobre la base que:   
a) Ambdues parts estan interessades a estimular i promoure una col·laboració internacional basada en la igualtat i l'assistència mútua.   
b) L'interés per la integració i el benestar de les comunitats de nacionals en cada país justifica este acord. La comunitat d'equatorians residents en la Comunitat Valenciana ascendix a 47.067 persones, cosa que representa el 11,91% sobre el total de nacionals equatorians residents a Espanya (395.069). Igualment, la comunitat d'espanyols residents a Equador és de 7524 persones, de les quals 436 són persones valencianes, la qual cosa representa el 5,79% sobre el total d'espanyols residents a Equador.  
c) Les relacions entre ambdós parts són fluides i fructíferes en el camp de la cooperació internacional per al desenrotllament des de l'any 1996. Des d'aleshores s'han finançat un total de 100 projectes per un import superior als 20 milions d'euros.  
d) La ciutadania equatoriana resident a la Comunitat Valenciana, a l'empara de l'article 4 de la Llei 11/2008, de 3 de juliol, de la Generalitat, de Participació Ciutadana de la Comunitat Valenciana, adquirix la condició de valenciana des del moment que fixa la seua residència en el territori de la Comunitat.   
e) Ambdós parts consideren convenient la cooperació i col·laboració en l'àmbit exclusiu de les seues competències respectives, a fi de les quals resulta aconsellable establir el present acord, amb subjecció a les següents   
  
Clàusules  
  
Primera  
És objecte del present acord establir un marc de col·laboració en activitats de mutu interés i que redunden en benefici d'ambdós parts, especialment dins de l'àmbit de la immigració i integració, la participació ciutadana, la cohesió territorial i la cooperació internacional per al desenrotllament.   
En concret, constituiran àmbits d'acció d'este conveni els següents:   
o El seguiment dels projectes que estan en execució amb la Comunitat Valenciana així com el tràmit i la posada en marxa de nous projectes en matèria econòmica, social, cultural i acadèmica.  
o El seguiment de l'execució de projectes en l'àmbit del codesenrotllament i la previsió de la possibilitat de presentar nous projectes i programes en este camp.  
o El foment de qualsevol tipus d'iniciatives que coadjuven al desenrotllament dels col·lectius d'equatorians que residixen a la Comunitat Valenciana.  
o L'atenció a les necessitats socials bàsiques, als casos de vulnerabilitat i a la millora de les condicions generals per al desenrotllament del col·lectiu equatorià resident a la Comunitat Valenciana  
o El foment de projectes d'associacions d'immigrants equatorians residents a la Comunitat Valenciana, la finalitat dels quals està en l'àmbit establit en esta clàusula.  
Totes les activitats es despleguen en l'estricte marc de les competències establides en l'Estatut d'Autonomia de la Comunitat Valenciana i les possibilitats d'ambdós parts.  
  
Segona   
La col·laboració entre les parts, que es promourà a instància de qualsevol d'elles, es desenrotllarà en els seus aspectes concrets i específics per mitjà d'annexos o convenis singularitzats que contemplen actuacions que s'han de dur a terme en els aspectes següents:  
(i) Desenrotllament del Programa Voluntari de Comprensió de la Societat Valenciana de les Escoles d'Acollida, previst en la Llei 15/2008, de 5 de desembre, de la Generalitat, d'Integració de les Persones Immigrants en la Comunitat Valenciana.  
(ii) Impulsar el desenrotllament de jornades, trobades i/o seminaris realitzats per institucions públiques o privades equatorianes i valencianes per al coneixement i difusió de les cultures equatoriana i valenciana.   
(iii) Impulsar informació jurídica i l'orientació formativa i laboral a la comunitat equatoriana a través de les Agències de Mediació per a la Integració i la Convivència Social (Amics), coordinades per la Conselleria de Solidaritat i Ciutadania.  
(iv) Refermar la participació de la comunitat equatoriana en la vida política, social, cultural i sindical de la Comunitat Valenciana a l'empara de la Llei 11/2008, de 3 de juliol, de Participació Ciutadana de la Comunitat Valenciana, individualment o a través de les seues associacions cíviques i culturals.   
(v) Ratificar la consideració d'Equador com a país prioritari en el camp de la cooperació internacional per al desenrotllament.   
(vi) Promoure la responsabilitat mútua per a l'execució reeixida dels projectes finançats per la Generalitat Valenciana i l'orientació cap a resultats.  
(vii) Qualsevol altra activitat proposada per alguna de les parts, dins de l'àmbit d'actuació del conveni  
  
Tercera  
Per a concretar les accions a què es referix l'apartat anterior, es constituirà una Comissió de Seguiment, que proposarà el programa d'actuacions que s'han de realitzar cada any i durà a terme la valoració de les realitzades l'any anterior, si n'hi haguera.  
En el programa anual es recolliran les activitats, el calendari de desplegament, els recursos econòmics per a la seua realització i la forma de finançament d'acord amb les previsions pressupostàries de cada part.  
  
Ambdues parts fixaran les persones que formaran part de la Comissió Mixta. Ambdós parts podran ser assistides pel personal que considere oportú.  
  
Quarta  
L'acord entrarà en vigor a partir de la seua firma, tindrà una vigència anual i podrà prorrogar-se tàcitament per períodes de la mateixa duració, sempre que cap de les parts ho denuncie amb un mes d'antelació a la data de finalització o renovació tàcita.  
I en prova de conformitat, ambdós parts subscriuen el present acord d'intencions en el lloc i la data indicat ut supra.  
  
El conseller de Solidaritat i Ciutadania  
Rafael Blasco Castany  
  
L'ambaixador de la República de l'Equador a Espanya  
Galo Chiriboga Zambrano